钦定古今图书集成/明伦汇编/闺媛典/第072卷 > 车氏女
## 钦定古今图书集成/明伦汇编/闺媛典/第072卷 > 车氏女

按《德清县志》：车氏女，白彪村民车鏊女，许配房焕如，
将嫁而房死，女年十五，闻讣奔丧守制。服阕，房祖母
劝之茹荤，不从，日食果十馀枚，水一二杯而已。如是
者八年，乃请立嗣为后。随与娶妇，妇入门执其手曰：
“我忍死至此，因汝翁无后，今毕吾事矣。”遂并果与水
绝之，数日而殒，时年二十三。巡按方元彦题请，诏建
《坊旌表》。